**ΟΝΟΜΑΤΕΠΩΝΥΜΟ**: Ανδρέου Κωνσταντίνος

**ΑΕΜ**: 0713160

 ‘**Η ΔΙΑΦΟΡΕΤΙΚΟΤΗΤΑ’**

* Ο σκοπός του προγράμματος ‘ Η ΔΙΑΦΟΡΕΤΙΚΟΤΗΤΑ’ αφορά την πρόληψη και την εξάλειψη κάθε μορφής ρατσισμού στην κοινωνία μέσα από αποτελεσματικές πρακτικές με την συμμετοχή των μαθητών και η ελεύθερη ανάπτυξη της προσωπικότητας των μελών της κοινωνίας από κάθε μορφή ρατσισμού με βάση την ισότητα, την αποδοχή της διαφορετικότητας και του αλληλοσεβασμού. Το πρόγραμμα θα εφαρμοστεί σε σχολείο και αφορά μαθητές Β’ τάξης Λυκείου. Οι επιμέρους στόχοι του προγράμματος είναι οι μαθητές να αναγνωρίζουν τους λόγους που οδηγούν σε φαινόμενα ρατσισμού, να εισηγούνται τρόπους πρόληψης και αντιμετώπισης του ρατσισμού, να αναγνωρίζουν τα χαρακτηριστικά των παιδιών που είναι θύματα ρατσισμού και να υποδεικνύουν τους φορείς και τις υπηρεσίες που μπορούν να προσφέρουν βοήθεια σε τέτοιου είδους περιπτώσεις.
* Η εφαρμογή του συγκεκριμένου προγράμματος είναι αναγκαία στο συγκεκριμένο πεδίο και στα συγκεκριμένα άτομα για το λόγο ότι τα παιδιά είναι σε μια ώριμη ηλικία και μπορούν να κατανοήσουν και να πάρουν με σοβαρότητα το θέμα αυτό. Επίσης θεωρώ ότι το σχολείο μπορεί να δώσει τη σωστή ανατροφοδότηση έτσι ώστε να πιάσουν το νόημα της διαφορετικότητας τα παιδιά και για αυτό το λόγο επέλεξα το συγκεκριμένο πεδίο.
* Τα προσδοκώμενα αποτελέσματα που αναμένονται από την εφαρμογή του προγράμματος είναι καταρχάς η εξάλειψη της οποιασδήποτε μορφής ρατσισμού υπάρχει είτε αφορά το φύλο είτε το χρώμα είτε τα άτομα με μειωμένες ικανότητες, όπως επίσης και η ευαισθητοποίηση κατά του ρατσισμού και της μισαλλοδοξίας και η προώθηση της ισότητας και του σεβασμού. Ακόμη μετά την εφαρμογή του προγράμματος οι μαθητές θα πρέπει να αυξήσουν τις γνώσεις τους σε ότι θέμα αφορά το ρατσισμό, να αποκτήσουν αρνητικές στάσεις για την βία και να αποκτήσουν δεξιότητες πρόληψης και αντιμετώπισης κάθε κοινωνικής ρατσιστικής βίας.
* **ΠΕΡΙΕΧΟΜΕΝΟ ΤΟΥ ΠΡΟΓΡΑΜΜΑΤΟΣ**
* **Μάθημα 1:** Ορισμός ρατσιστικής βίας - Οι μαθητές καλούνται να ορίσουν με λέξεις ή προτάσεις τι είναι η ρατσιστική βία για αυτούς. Ακολούθως καλούνται να σκεφτούν τις διάφορες μορφές ρατσιστικής βίας που υπάρχουν αναφέροντας προσωπικές εμπειρίες ή ενδεικτικά παραδείγματα. Έπειτα παρουσιάζονται στους μαθητές έγκυρα στατιστικά στοιχεία από την αστυνομία σχετικά με τα περιστατικά βίας στην κοινωνία κατά είδος .
* Μέσα και μέθοδοι: Το εποπτικό υλικό με πίνακες που παρουσιάζουν ποσοτικά και χρονολογικά αποτελέσματα. Σύντομη διάλεξη με διάφορους ορισμούς τις ρατσιστικής βίας από διαφορετικές οπτικές πλευρές. Εικονική και βιντεοσκοπημένη με τις διάφορες σκηνές.
* **Μάθημα 2:** Τα παιδιά παρακολουθούν ταινία στην οποία η ιστορία εκτυλίσσεται με βάση την σημερινή ρατσιστική κοινωνία.
* Μέσα και μέθοδοι: Ντοκιμαντέρ-ταινία με θέμα την ρατσιστική κοινωνία.
* **Μάθημα 3:** Οι μαθητές καλούνται σε ομάδες να δραματοποιήσουν μια κατάσταση ρατσιστικής βίας που τους δίνεται σε φύλλο εργασίας. Ακολούθως αφού η κάθε ομάδα παρουσιάζει την δραματοποίησή της στους υπόλοιπους, καλείται να παραθέσει στους υπόλοιπους μαθητές της τάξης ερωτήσεις ή προβληματισμούς που αφορούν την συγκεκριμένη κατάσταση.
* Μέσα και μέθοδοι: Φύλλα εργασίας στα οποία καταγράφονται διαφορετικές καταστάσεις που αφορούν την ρατσιστική βία στην κοινωνία.
* **Μάθημα 4:** Λόγοι άσκησης ρατσιστικής βίας και Συνέπειες - Οι μαθητές ενημερώνονται για τους λόγους που οδηγούν στην άσκηση βίας και στις συνέπειες που έχει αυτή μέσα από μία ενδοσχολική επίσκεψη ενός ψυχολόγου. Προτού γίνει αυτό οι μαθητές σε ομάδες παίρνουν συνεντεύξεις από άτομα του φιλικού οικογενειακού και σχολικού περιβάλλοντός τους, σχετικά με τα 2 πιο πάνω θέματα τα οποία θα συζητήσουν με τον ειδικό. Όταν πραγματοποιηθεί επίσκεψη με τον ειδικό οι μαθητές συζητούν μαζί του για τα αποτελέσματα που είχαν και ο ίδιος με την σειρά του παρέχει στους μαθητές πληροφορίες σχετικά με τους λόγους που τα άτομα ασκούν ρατσιστική βία (θύτες) και τις συνέπειες που έχουν τα θύματα.

Μέσα και μέθοδοι: Λίστα με τους λόγους που οδηγούν στην άσκηση ρατσιστικής βίας (π.χ φύλο,χρώμα,εθνικότητα, θρησκεία κ.τ.λ.). Ή παρουσίαση σε PowerPoint:

Διαφάνεια 1: Λόγοι που οδηγούν στην άσκηση ρατσιστικής βίας.

Διαφάνεια 2: Οι συνέπειες στους ανθρώπους που ζουν σε περιβάλλον ρατσιστικής βίας (π.χ. οδηγούνται στην εκδίκηση, μείωση της αυτοεκτίμησης, κοινωνική απόσυρση και απομόνωση, άγχος κ.τ.λ).

Ενημερωτικό φυλλάδιο ή εποπτικό υλικό που παρέχει ο ειδικός επισκέπτης στους μαθητές.

 **Μάθημα 5:** Οι μαθητές έρχονται σε άμεση επαφή με τρόπους αντιμετώπισης ρατσιστικής βίας στην κοινωνία. (Αυτό γίνεται με εξωσχολικές επισκέψεις στους αρμόδιους φορείς για το θέμα αυτό). Τα παιδιά από πριν ετοιμάζουν ερωτήσεις που θέλουν να θέσουν σε αυτούς που μπορούν να απευθυνθούν τα θύματα ρατσιστικής βίας.

Μέσα και μέθοδοι: Λίστα ερωτήσεων προς τους ειδικούς. Υλικό που παρέχουν οι ειδικοί στους μαθητές κατά την επίσκεψή τους.

**Μάθημα 6:** Οι μαθητές καλούνται να δημιουργήσουν ερωτηματολόγια τα οποία θα μοιράσουν το σχολικό, φιλικό-αντιρατσιστικό περιβάλλον τους. Τα ερωτηματολόγια θα είναι ανώνυμα έτσι ώστε να συλλέξουν άμεσα πληροφορίες για το πόσοι έχουν δεχτεί κάποιο είδος ρατσιστικής βίας, στο πλαίσιο στο οποίο έγινε αυτό, τις συνέπειες που είχε και πως το αντιμετώπισαν. Το ερωτηματολόγιο θα περιλαμβάνει όχι μόνο προσωπικές εμπειρίες αλλά και γεγονότα που τους έχουν πιθανόν συμβεί στον κοινωνικό τους κύκλο. Οι μαθητές με αυτό τον τρόπο θα συλλέξουν πληροφορίες για το πόσο ενημερωμένοι είναι οι συμπολίτες τους για την άσκηση ρατσισμού στην κοινωνία και για το ποσοστό τον ατόμων που είναι έτοιμοι και έχουν το θάρρος να αντιμετωπίσουν άμεσα τα βίαια αυτά περιστατικά.

Μέσα και μέθοδοι: Ερωτηματολόγια περιέχουν πολλαπλές επιλογές, ανοιχτού και κλειστού τύπου ερωτήσεις.

**Μάθημα 7**: Δημοσιοποίηση προγράμματος - οι μαθητές δημιουργούν με την βοήθεια του καθηγητή τους ένα ποσοτικό πίνακα με τα αποτελέσματα τον ερωτηματολογίων που δόθηκαν στο προηγούμενο μάθημα. Επίσης δημιουργούν αφίσες με μηνύματα κατά της ρατσιστικής βίας και μαζί με τον πίνακα θα παρουσιάζουν στις υπόλοιπες τάξεις και στους ίδιους τους γονείς, σε μορφή παρουσίασης).

Μέσα και μέθοδοι: Παρουσίαση καταστάσεων που σχετίζονται με την ρατσιστική βία. Παρουσίαση της συλλογής αρχείων από τις διάφορες επισκέψεις και συνομιλίες με τους ειδικούς. Επίδειξη αφισών που δημιούργησαν με μηνύματα κατά τις ρατσιστικής βίας. Μικρή θεατρική παράσταση με θέμα καταστάσεις ρατσιστικής βίας στην κοινωνία.

* **Αναλυτική περιγραφή ενός σχεδίου μαθήματος**.
* **Μάθημα 3:** Οι μαθητές καλούνται σε ομάδες να δραματοποιήσουν μια κατάσταση ρατσιστικής βίας που τους δίνεται σε φύλλο εργασίας. Ακολούθως αφού η κάθε ομάδα παρουσιάζει την δραματοποίησή της στους υπόλοιπους, καλείται να παραθέσει στους υπόλοιπους μαθητές της τάξης ερωτήσεις ή προβληματισμούς που αφορούν την συγκεκριμένη κατάσταση.

**Υποθετική Κατάσταση:**

*«Τα άλλα παιδιά στο σχολείο με κτυπούσαν και με έβριζαν συστηματικά. Με κτυπούσαν βάναυσα, με απειλούσαν και μου φώναζαν ρατσιστικά συνθήματα. Προφανώς λόγο του χρωματός μου. Το σώμα μου έχει γεμίσει από μελανιές. Λόγω αυτής της κατάστασης εδώ και 2 χρόνια έχω ψυχολογικά και σωματικά τραύματα. Νιώθω έντονη κατάθλιψη και πολύ συχνά κλαίω και κλείνομαι στον εαυτό μου. Αυτό μου δημιουργεί μεγάλο άγχος και η απόδοση μου στο σχολείο έπεσε δραματικά. Νευριάζω συχνά και αρκετές φορές μου φταίνε τα πάντα, ακόμα και ίδιος μου ο εαυτός. Πριν ένα μήνα έκανα και απόπειρα αυτοκτονίας παίρνοντας μεγάλη δόση ηρεμιστικών, ευτυχώς με πρόλαβαν.»* (Johan 15 χρονών) .

1. Ποια μορφή βίας έχει υποστεί το θύμα στο πιο πάνω απόσπασμα；

2. Ποιοι είναι οι λόγοι που μπορεί να οδήγησαν τους θύτες, στην πιο πάνω περίπτωση, στην άσκηση βίας；

3. Ποιες επιπτώσεις φαίνεται να έχουν δημιουργηθεί στο θύμα από τη άσκηση βίας；

**Αξιολόγηση του Προγράμματος.**

* Γίνεται ανάκληση γνώσεων για το δικαίωμα του κάθε ατόμου να ζήσει ένα υγιές περιβάλλον. Οι μαθητές καταλήγουν στο συμπέρασμα ότι για την εξάλειψη της ρατσιστικής βίας είναι αναγκαίο να υπάρχουν βασικές αξίες όπως αυτή της αγάπης, του αλληλοσεβασμού, τις αλληλοεκτίμησης μεταξύ των μελλών της ανθρωπότητας.
* Έπειτα δίνεται το πιο κάτω φύλο εργασίας στο κάθε μαθητή ξεχωριστά. Με τις απαντήσεις τον μαθητών ο εκπαιδευτικός μπορεί να αξιολογήσει αν το πρόγραμμα ήταν αποτελεσματικό και αν μεταδόθηκαν στους μαθητές τα σωστά εφόδια για το θέμα αυτό. Ο εκπαιδευτικός θα πρέπει να τονίσει ότι το φύλο εργασίας αυτό δεν θα βαθμολογηθεί.
* Δίνεται στους μαθητές φύλλο αυτοαξιολόγησης του μαθητή.
* **ΦΥΛΛΟ ΕΡΓΑΣΙΑΣ**

**Πως θα αντιμετωπίζατε τις πιο κάτω περιπτώσεις：**

(α) *Μετά από δική σου παρατήρηση σε σχέση με τις μελανιές στα χέρια και το πρόσωπο μιας καλής σου φίλης, σου εμπιστεύεται ότι στο σχολείο της τα άλλα παιδιά την κτυπούν συχνά και της συμπεριφέρονται άσχημα χωρίς κανέναν ιδιαίτερο λόγο.*

­­­­­­­

*(β) Σε μικρή απόσταση από το σπίτι σου διαμένει μια ξένη οικογένεια. Συχνά ακούς μικρούς και μεγάλους να περνάνε έξω από το σπίτι τους να τους φωνάζουν ρατσιστικά συνθήματα και να τους απειλούν πως πρέπει να φύγουν από τη χώρα.*

* **ΦΥΛΛΟ ΑΥΤΟΑΞΙΟΛΟΓΗΣΗΣ ΤΟΥ ΜΑΘΗΤΗ**

**Συμπλήρωσε τις πιο κάτω ερωτήσεις σχετικά με το πρόγραμμα « Η Διαφορετικότητα »**

Α) Ποιες νέες γνώσεις απόκτησα από το πρόγραμμα；

Β) Απορίες που είχα και τώρα τις έλυσα；

Γ) Σημεία τα οποία δεν έχουν αναφερθεί κατά τη διάρκεια του μαθήματος και θα ήθελα να σχολιαστούν；

Δ) Η άποψη μου, γενικά από την συμμετοχή μου στο πρόγραμμα ;